Laacher See

Ël Laacher See a l'é un lagh ant la region vulcànica dl'Eifel, vzin a le sità d'Andernach (8 km), ëd Bonn (37 km) e 'd Coblensa (24 km). A l'é formasse ant na caudera, a l'é 'd forma oval e, con apeprò 3,3 km², a l'é 'l pi gran lagh dla Renania-Palatinà. L'ùltim episòdi dl'ex "vulcan Laacher" a l'é apeprò dël 10.930 a.C.Thomas Litt, Karl-Ernst Behre, Klaus-Dieter Meyer, Hans-Jürgen Stephan und Stefan Wansa: Eiszeitalter und Gegenwart, Stratigraphische Begriffe für das Quartär des norddeutschen Vereisungsgebietes (Quaternary Science Journal, 2007) Dzor soe rive as treuva la Gesia abassial ëd Santa Maria Laach.

 Etimologìa 
Ël nòm a l'é dobi, da già che a riva dal latin lacus (an alman antich "lacha") e da l'alman modern "See", visadì "lagh". Ant ël temp la paròla "Laach" a l'ha dait ël nòm al pòst e al monasté, arnomà dël 1863 dai Gesuit com Maria Laach.

 Descrission 
Ël lagh a l'é contornà da dle colin-e aute an media 125 m e a l'ha na profondità al pi 'd 53 m. A l'é alimentà dzortut da eve 'd sorziss, freide e amère, e a l'ha nen un drenagi natural. L'autëssa media a ven convensionalment fissà a 275 m, ma a l'ha dle fòrte variassion, fin-a a 15 m, a sconda dl'evaporassion o dle pieuve.

Ël Laacher See a l'é un vulcan andurmì, con dle atività sìsmiche e dj'anomalìe tèrmiche sota 'l lagh.National Geographic. 1986 #9. Trasse d'atività as vëddo 'dcò al livel dl'eva an forma 'd dësgasament vulcànich.

Note

Categorìa:Lagh dl'Almagna
Categorìa:Vulcan